SL Uradni list Evropske unije C 269/3

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

2012/C 269/03

Št. pomoči: SA.35130 (12/XF)

Država članica: Zvezna republika Nemčija

Regija/organ, ki dodeli pomoč: Finanzamt Malchin

Naziv sheme pomoči ali ime podjetja, ki prejme ad hoc pomoč: Welsmeister Vertriebs GmbH Co KG

Pravna podlaga: Bescheid vom 3. Juli 2012 über die Gewährung einer Zulage nach dem Investitionszulagengesetz 2010

Načrtovani letni izdatki po shemi ali skupni znesek ad hoc pomoči, dodeljene podjetju: Enkratna pomoč v višini 0,283910 mio. EUR

Največja intenzivnost pomoči: 15,8 %

Datum začetka izvajanja: Odobrene dodatke se izplača po prejemu potrdila v skladu s tretjim stavkom člena 25(1) Uredbe Komisije (ES) št. 736/2008 z dne 22. julija 2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov (UL L 201, 30.7.2008, str. 16).

Trajanje sheme ali individualne pomoči:

— za sheme pomoči: datum, do katerega je lahko dodeljena pomoč: ni relevantno,

— za ad hoc pomoči: predvideni rok za plačilo zadnjega oboka: ni relevantno. Izplačilo je enkratno.

Cilj pomoči: Davčni zavezanci v smislu Einkommensteuergesetz (zakona o davku od dohodkov) oziroma Körperschaftsteuergesetz (zakona o davku od dobička), ki v regiji, ki prejme pomoč (tj. dežela Mecklenburg-Vorpommern), izvajajo upravičene naložbe, so upravičeni do dodatka pri naložbah, če izpolnjujejo pravne pogoje za pomoč na področju občutljivega sektorja za ribištvo in ribogojstvo. Upravičene naložbe so nakup in proizvodnja novih, obrabljivih, mobilnih osnovnih sredstev, ki so del začetnega naložbenega načrta in najmanj pet let po zaključku še vedno del osnovnih sredstev upravičenega podjetja upravičenega prosilca na območju, ki prejme pomoč. Obdobje te obveze se skrajša na tri leta, če mobilna gospodarska sredstva ostanejo v malem ali srednje velikem podjetju. Upravičene naložbe so tudi nakup ali proizvodnja novih zgradb in drugih delov zgradb, ki so samostojna, nemobilna gospodarska sredstva in jih upravičeno podjetje uporablja najmanj pet let. Kot začetni naložbeni načrt veljajo vzpostavitev novih objektov podjetja, razširitev obstoječih objektov podjetja, diverzifikacija proizvodnje enega objekta za nove, dodatne proizvode, osnovna sprememba celotnega proizvodnega postopka obstoječega objekta in prevzem zaprtega objekta ali objekta, ki mu grozi zaprtje, s strani neodvisnega vlagatelja. Osnova izračuna dodatka za naložbe je vsota stroškov nakupa in proizvodnje upravičenih naložb, ki se zaključijo v finančnem ali koledarskem letu.

Navedite, kateri od členov od 8 do 24 se uporablja: Člen 16

Zadevni gospodarski sektorji: Ribištvo in predelava rib

Naziv in naslov organa, ki dodeli pomoč:

Finanzamt Malchin Postfach 11010 17131 Malchin DEUTSCHLAND

Spletni naslov, kjer se nahajajo celotno besedilo sheme ali merila in pogoji, v skladu s katerimi se dodeli ad hoc pomoč zunaj sheme pomoči: http://www.mv-regierung.de/LU-Downloads.htm

Motivacija: Prejemnik pomoči je v skladu s sklepom deželnega inštituta za pomoč (Landesförderinstitut) Mecklenburg-Vorpommern z dne 31. avgusta 2010 za enak projekt (novogradnja obrata za predelavo rib na lokaciji Altkalen) prejel izplačilo v višini 449 350 EUR. Izplačilo je v skladu s členom 35 Uredbe (ES) št. 1198/2006 (75 % sredstev Evropskega sklada za ribištvo – ESR) ter načeli izboljšanja na področju strukture predelave in trženja ribištva v okvirnem načrtu skupnega cilja „izboljšanje agrarne strukture in varovanja obale“ za obdobje 2011 do 2014 (25 % sredstev iz sklada GAK). Poleg tega izplačila iz ESR se dodeli dodatek za naložbe, da bi se izboljšal gospodarski položaj v novih deželah, ki še vedno ni zadovoljiv. V deželi Mecklenburg-Vorpommern, zlasti na območju teh naložb, je delež brezposelnih daleč nad nemškim povprečjem, pa tudi odseljevanje je še vedno zelo veliko, zlasti pri mladih. Kot razlogi za to med drugim veljajo pomanjkanje kapitala in infrastrukture. Z dodatkom za naložbe se je zato ustvarila dodatna spodbuda za naložbe v teh strukturno slabo razvitih regijah, da se ohranja ali povečuje gospodarska moč in tako preprečuje izseljevanje delavcev.